Diari Oficial de la Generalitat Valenciana


Sumari del DOGV 3397, del 21-12-1998 (1998/10238)

Notificació de la resolució del recurs ordinari amb el número de ref. interna R-739/97.
---------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10934


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de ref. interna R-739/97. [1998/X10356]
  
De conformitat amb allò que s'ha establit en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Encarnación Martínez Soria amb domicili en Av. del Mare Nostrum, s/n, portal 3-esc. 52, pta. 24, d'Alboraia, la resolució del recurs ordinari amb el número de referència interna R-739/97.
  
Resolució
  
Examinat el recurs ordinari presentat per la senyora Encarnación Martínez Soria, contra la resolució del Servei Territorial de València, en la sol·licitud d'ajuda econòmica directa per a l'adquisició d'una HPO, exp. SP-1453/96 (46/1G-265/95).
  
Antecedents de fet
  
Primer
  
La senyora Encarnación Martínez Soria, adquirent d'un habitatge de protecció oficial de règim general, mitjançant contracte de compravenda de data 18 de gener de 1996, presentà en el Servei Territorial d'Arquitectura i Habitatge de València la sol·licitud d'ajudes econòmiques directes el dia 10 d'abril de 1996.
  
Segon
  
A la vista de la documentació aportada, i segons allò que s'ha establit en l'article 5, apartat a), del Decret 55/1992, del Govern Valencià, el cap del Servei Territorial dicta la resolució denegatòria de les ajudes econòmiques sol·licitades per estimar que la sol·licitant és titular d'un habitatge de protecció oficial en el moment de sol·licitud de les ajudes econòmiques directes.
  
Tercera
  
Contra la citada resolució interposa recurs ordinari en temps i forma la senyora Encarnación Martínez Soria amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i del PAC, quant a l'admissió i tramitació del recurs ordinari.
  
Tercer
  
En virtut de l'article 8, b) del Reial Decret 1.932/1991, de 20 de desembre, en relació amb l'article 5é, apartat a) del Decret 55/1992, de 30 de març, del Govern Valencià, per a accedir a les subvencions és requisit necessari no ser titular de domini o dret reial d'ús o gaudi sobre algun un altre habitatge de protecció oficial.
  
Quart
  
Segons estableix l'article 2n, b) de l'Ordre de 27 de juliol de 1994, en relació amb l'article 3r, e), la sol·licitud contindrà la declaració de no ser titular del domini o dret reial d'ús o gaudi sobre algun un altre habitatge de protecció oficial, i s'hauran de justificar, per això, els rendiments de capital immobiliari que pogueren aparèixer en la declaració del IRPF corresponent.
  
Cinqué
  
En el cas que estem tractant, revisada la documentació que hi ha en l'expedient, es comprova que la sol·licitud d'ajudes es presentà el dia 10 d'abril de 1996, i l'habitatge de protecció oficial s'ha transmés amb posterioritat a la sol·licitud, concretament el dia 10 de febrer de 1997, i, no havent-se aportat per la recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat per la senyora Encarnación Martínez Soria, contra la Resolució del Servei Territorial d'Arquitectura i Habitatge de València, de data 11 d'agost de 1997, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot això de conformitat amb allò que s'ha previst en l'article 57.2.f (en relació amb la disposició addicional onzena de la LRJAP i del PAC), i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.